**ANEKDOTE**

En snekker og nok en snekker

satt på stillaset og spaset.

Da er det en planke knekker

og vipper dem vekk fra stillaset.

Og A hugg seg fast med sin hammer,

men B la beslag på hans legge,

og en vill og evindelig jammer

steg opp mot det blå fra dem begge.

Og hvinet ble verre og verre.

og folk fulgte med dem i jammer’n

Slipp, hylte hammerens herre,

slipp, ellers slår jeg med hammer’n

De hang der, gud bedre, og spaset

for mengdens beundrende blikke.

Men så ble det stilt på stillaset,

og plutselig hang de der ikke.

Men om det var han som hang fast,

som skal legges til last,

eller han som sa slipp, som slapp,

det blir hipp som happ‐

\* \* \*

Og dette vil ergre de store,

men enkelte små vil det more

[Herman Wildenvey](http://no.wikipedia.org/wiki/Herman_Wildenvey)